عمرو بن العاصؓ کے پہنچنے کے قبل آپ کی آمد کی اطلاع پاکر مصری فوجیں باب الیون پہنچ گئی تھیں ، ابو مریم مصر کا اسقف ان کی قیادت کررہا تھا ، اس لیے عمرو بن العاصؓ کے پہنچنے کے ساتھ ہی دونوں میں جھڑپ ہوئی ، مگر عمرو بن العاصؓ نے لڑائی روک دی اور ابو مریم سے تخلیہ میں گفتگو کی خواہش کی ، چنانچہ وہ دونوں آئے ، انھوں نے اسلام پیش کیا اور آنحضرت ﷺ کی وصیت سنائی ، ( حضرت ہاجرہ حضرت ابراہیمؑ کی بیوی مصری تھیں ، اس تعلق سے آپ نے مسلمانوں کو نصیحت فرمائی تھی کہ مصر والوں کے ساتھ اچھا سلوک کرنا ) اور اسلام قبول کرنے کی صورت میں جزیہ کی شرط پیش کی ، یہ دونوں چند دن کی مہلت لے کر استصواب کے لیے مقوقس کے پاس گئے؛لیکن ارطبون سپہ سالار مصر نے انکار کر دیا اوراہل مصر کو اطمینان دلایا کہ تم لوگ مطمئن رہو ، میں مسلمانوں کو ہٹا دوں گا ، عمرو بن العاص رضی اللہ تعالیٰ عنہ کئی دن تک جواب کا انتظار کرتے رہے ، مگر اس درمیان میں ارطبون مقابلہ میں آگیا ، مگر فاش شکست کھائی ۔
Entity: ہاجرہ — Type: /person